มีอาการเจ็บหน้าอกมาประมาณ 3 วันแล้ว วันที่1 มีอาการแสบหน้าอกคลื่นไส้อาเจียนอย่างหนัก วันที่ 2 เริ่มมีอาการแน่นหน้าอกเจ็บหน้าอกกินน้ำ กินข้าวหรือกลืนน้ำลายเหมือนมีอะไรติดอยู่ที่กลางอก วันที่ 3 มีอาการเหมือนมีลมในท้องตีขึ้น เรอตลอดเวลา และเวลาที่ เรอมีอาการเจ็บหน้าอกมาก ค่ะ
สวัสดีค่ะ อาการเจ็บกลางหน้าอก คลื่นไส้ อาเจียนเยอะ กินแล้วรู้สึกติดที่คอดังกล่าวมา อาจจะเกิดจาก การมีภาวะกรดไหลย้อน มีกระเพาะอาหารอักเสบหรือแผลในกระเพาะอาหารหรือแผลในลำไส้เล็กส่วนต้น การรับประทานอาหารมื้อใหญ่เกินไปในคราวเดียว หรืออาการจากโรคปอดหรือหัวใจ แต่คิดถึงได้น้อย ในคนไข้อายุน้อยไม่มีประวัติโรคหัวใจใดๆอยู่เดิมจากที่กล่าวมานึกถึงภาวะกรดไหลย้อนได้มากที่สุด โดยเป็นภาวะที่เกิดจากการมีหูรูดที่อยู่ระหว่างกระเพาะอาหารและทางเดินอาหารหลวม มีกรดจากกระเพาะไหลย้อนขึ้นมา ทำให้แสบร้อนกลางอก เรอเปรี้ยว จุกที่อก กินแล้วติดที่คอ เรอบ่อยๆได้การรักษาคือการใช้ยาลดกรดภายใต้การดูแลของแพทย์ เบื้องต้นอาจจะปรับพฤติกรรมก่อนได้โดยหลีกเลี่ยงอาหารที่กระตุ้นให้มีอาการ ไม่กินแล้วนอนทันที งดการดื่มแอลกอฮอล์ รับประทานอาหารอ่อนๆย่อยง่าย ไม่กินมากเกินในคราวเดียวควรไปพบแพทย์หากลองปรับพฤติกรรมแล้วยังมีอาการเป็นมาก กินได้น้อย คลื่นไส้ อ่อนเพลีย ถ่ายดำ อาเจียนเป็นเลือด น้ำหนักลดลงเร็ว